Αγγελική Δαλιάνη

Η Αγγελική Δαλιάνη (Αθήνα, 11 Αυγούστου 1979) είναι Ελληνίδα ηθοποιός και επιχειρηματίας. Έγινε ευρέως γνωστή για τον πρωταγωνιστικό της ρόλο, στην κωμικο-δραματική σειρά Μαρία η άσχημη.

 Βιογραφία & Καριέρα
Γεννήθηκε στις 11 Αυγούστου 1979 στην Αθήνα αν και η καταγωγή της είναι από την Καλαμάτα. Έχει μια μικρότερη κατά 6 χρόνια αδελφή, την Παναγιώτα. Είναι απόφοιτη του Τμήματος Επικοινωνίας και Μέσων Μαζικής Ενημέρωσης της Σχολής Οικονομικών και Πολιτικών Επιστημών του Εθνικού και Καποδιστριακού Πανεπιστημίου Αθηνών αλλά και του Τμήματος Σπουδών Ελληνικού Πολιτισμού της Σχολής Ανθρωπιστικών Επιστημών του Ελληνικού Ανοικτού Πανεπιστημίου. Ξεκίνησε την καριέρα της στο χώρο του θεάματος ως δημοσιογράφος όπου και ασχολήθηκε με αυτό για επτά χρόνια. Άφησε την δημοσιογραφία για την υποκριτική και το 2005 αποφοίτησε από την Δραματική Σχολή Μαίρης Βογιατζή-Τράγκα. To 2005, έκανε το ντεμπούτο της ως ηθοποιός μέσα από τη σειρά "Μη μου λες αντίο" του ΑΝΤ1 και το 2006 συμμετείχε στη σειρά "Ήρθε κι έδεσε" με ένα μικρό ρόλο.

Το 2006, πέρασε από οντισιόν για τον πρωταγωνιστικό ρόλο της Μαρίας Παπασωτηρίου στην σειρά "Μαρία η άσχημη", διασκευή της κολομβιανής τηλενουβέλας "Betty La Fea" και τον πήρε. Η σειρά κράτησε για δύο σεζόν, ωστόσο, λόγω της επιτυχίας που γνώρισε, το κανάλι τής είχε δώσει την εντολή να εμφανίζεται στα μέσα μόνο με την μορφή που έχει στη σειρά (δηλαδή της άσχημης) για τον πρώτο καιρό της προβολής της. Παρ' όλα αυτά, ο τύπος  είχε βρει και δημοσιεύσει παλιές φωτογραφίες της. Αυτή η σειρά την έκανε γνωστή στο κοινό, καθώς ήταν ο πρώτος της μεγάλος ρόλος και κατά το διάστημα της προβολής της σειράς, ήταν το πιο δημοφιλές πρόσωπο της χώρας.

Έπειτα, ακολούθησε η σειρά "Όλα στον αέρα" με μικρό ρόλο και η συμμετοχή της στην εκπομπή μαγειρικής "Dr Cook" (2012-13).

Στο θέατρο έχει συμμετάσχει στις εξής παραστάσεις: «Ευριπίδου Βάκχες» (2004-2005), «Ερωτικά παιχνίδια» (2006-2007), «Το ασχημόπαπο» (2007-2008), «Δεν πληρώνω, Δεν πληρώνω» (2008-2009), «Παίζουν το τραγούδι μας» (2010-2012), «Το θαύμα της Άννι Σάλιβαν» (2012-2013), «Ποντικοπαγίδα» (2014-2015), «Πετάει-Πετάει» (2016-2018) και «Ο φίλος μου ο Λευτεράκης» (Καλοκαίρι 2018).

Επέστρεψε τηλεοπτικά το 2019 στην σειρά ''Η επιστροφή'' με πρωταγωνιστικό στον ρόλο της Αθηνάς Σιδέρη.

 Προσωπική ζωή 
Στις 12 Σεπτεμβρίου 2009 παντρεύτηκε τον επίσης ηθοποιό Μάνο Παπαγιάννη, με τον οποίο είναι μαζί από το 2003.Έχουν αποκτήσει μαζί δύο παιδιά. Μια κόρη, την Λυδία (3 Μαΐου 2009) και έναν γιο, τον Νικήτα (16 Σεπτεμβρίου 2017).

Τον Αύγουστο του 2013, άνοιξαν μία καφετέρια/μπαρ με το όνομα "Sweeney Todd".

Με τον σύζυγο της, έχουν συμμετάσχει μαζί σε 2 τηλεοπτικές σειρές όπου μέσα σε αυτές είναι και η Μαρία η Άσχημη καθώς και σε 4 θεατρικές παραστάσεις.

 Φιλμογραφία 
 Τηλεόραση 
+ΈτοςΤίτλος Προγράμματος Κανάλι Ρόλος Σημειώσεις 2005Μη μου λες αντίοΑΝΤ1ΑγγελικήΤηλεοπτικό Ντεμπούτο (10 επεισόδια: 10ο-12ο, 15ο, 22ο-25ο, 29ο και 32ο/τελευταίο)2006Ήρθε κι έδεσε MEGAΆννα2 επεισόδια (2ο και 3ο)2007-2008Μαρία η άσχημηΜαρία ΠαπασωτηρίουΠρωταγωνιστικός Ρόλος (301 Επεισόδια)2009Όλα στον αέραΣάρα Επεισόδιο: "Η δε γυνή, ίνα φοβείται τον άντρα"2012-2013Dr. CookΗ Ίδια Διαγωνιζόμενη 2019Η ΕπιστροφήΑΝΤ1Αθηνά ΣιδέρηΠρωταγωνιστικός Ρόλος (από το 85ο επεισόδιο έως το τελευταίο επεισόδιο), 78 επεισόδια 2022-2023Η Δική μας ΟικογένειαOPENΑλεξάνδραΣυμπρωταγωνιστικός Ρόλος

 Θέατρο 
+ΈτοςΤίτλοςΧώρος2004-2005ΒάκχαιΘέατρο Τέχνης Κάρολος Κουν2006-2007Ερωτικά παιχνίδιαΘέατρο Παρκ2007-2008Το ασχημόπαποΘέατρο Badminton2008-2009Δεν πληρώνω, Δεν πληρώνωΘέατρο Αλέκος Αλεξανδράκης2010-2012Παίζουν το τραγούδι μαςΘέατρο Άνεσις2012-2013Το θαύμα της Άννι ΣάλιβανΘέατρο Brodway2013-2014Συμπέθεροι από τα Τίρανα Θέατρο Κιβωτός2014-2015ΠοντικοπαγίδαΘέατρο Βεάκη2015-2016Η Συμμορία της Χιονάτης Θέατρο Βέμπο 2017-2018Boeing Boeing ("Πετάει-Πετάει") Θέατρο Χυτήριο2018 (Καλοκαίρι)Ο φίλος μου ο Λευτεράκης

Εξωτερικοί σύνδεσμοι
Η επίσημη ιστοσελίδα της Αγγελικής Δαλιάνη
Η σελίδα της Α. Δαλιάνη στο IMDb.com 

 Παραπομπές 

Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες επιχειρηματίες